 Bosna i Hercegovina Bosnia and Herzegovina

 Federacija Bosne i Hercegovina Federation of Bosnia and Herzegovina

 Zeničko-dobojski kanton Zenica-Doboj canton

 **OPĆINA BREZA MUNICIPALITY OF BREZA**

 Općinski načelnik Municipal Mayor

Na osnovu člana 13. Zakona o principima lokalne samouprave u Federaciji Bosne i Hercegovine („Službene novine Federacije BiH“ broj: 49/06 i 51/09), člana 39. Statuta Općine Breza („Službeni glasnik Općine Breza“, broj: 7/21), Budžeta Općine Breza za 2025. godinu, člana 37. Odluke o izvršavanju Budžeta Općine Breza za 2025. godinu („Službeni glasnik Općine Breza“ broj: 9/24) i Odluke o proglašenju udruženja i fondacija od posebnog interesa za Općinu Breza („Službeni glasnik Općine Breza“, broj 5/21, 1/24 i 9/24), Općinski načelnik objavljuje:

**J A V N I P O Z I V**

 **za dostavljanje prijava** **za** **dodjelu sredstava za sufinansiranje projekata udruženja i fondacija od posebnog interesa za Općinu Breza iz Budžeta Općine Breza za 2025. godinu.**

**I.**

**(Predmet Javnog poziva)**

Raspisuje se Javni poziv za dostavljanje prijava za dodjelu sredstava iz Budžeta Općine Breza za 2025. godinu sa pozicije „Transfer za udruženja i fondacije od posebnog interesa“, a u skladu sa Odlukom o proglašenju udruženja i fondacija od posebnog interesa za Općinu Breza („Službeni glasnik Općine Breza“, broj: 5/21, 1/24 i 9/24).

**II.**

**(Raspodjela sredstava)**

Raspodjela sredstava za sufinansiranje projekata udruženja i fondacija od posebnog interesa iz Budžeta Općine Breza za 2025. godinu, vršit će se na način da se 20 % od ukupnog iznosa sredstava predviđenih Budžetom za ova udruženja isplati linearno, a 80 % iznosa sredstava rasporedit će se za realizaciju projektnih aktivnosti, koji na prijedlog Komisije za odabir i ocjenu pristiglih prijava i Općinskog načelnika usvaja Općinsko vijeće.

**III.**

**(Pravo prijave na Javni poziv)**

 Pravo prijave na Javni poziv imaju udruženja i fondacije koja ispunjavaju sljedeće uslove:

1. da su proglašena udruženjem i fondacijom od posebnog interesa za Općinu Breza,
2. da su osnovani i registrovani u Bosni i Hercegovini,
3. da imaju sjedište na području općine Breza,
4. da ih vode i predstavljaju državljani Bosne i Hercegovine,
5. da ne obavljaju poslove i aktivnosti u ime neke političke stranke,
6. da su opravdali finansijska sredstva koja su im dodijeljena iz Budžeta Općine Breza u 2024. godini.

**IV.**

**(Predmet finansiranja)**

 Pravo na finansiranje projekata imaju nositelji aktivnosti iz člana III. ovog poziva čije aktivnosti se odnose na sljedeće:

1. organizovanje manifestacija na promociji očuvanja tekovina odbrambeno-oslobodilačkog rata 1992-1995. godine,
2. organizovanje manifestacija na promociji očuvanja tekovina odbrambeno-oslobodilačkog rata 1941-1945. godine,
3. projekte obilježavanja značajnih datuma za Bosnu i Hercegovinu i općinu Breza,
4. projekte rješavanja statusnih pitanja svoga članstva,
5. organizovanje manifestacija iz oblasti kulture i kulturno-historijskog naslijeđa,
6. projekti iz oblasti humanitarnih djelatnosti,
7. projekti zaštite građana i materijalnih dobara,
8. projekti zaštite životne sredine i prirodnih resursa,
9. projekte o zaštiti statusa najranjivijih kategorija stanovništva,
10. projekte socijalne i zdravstvene zaštite ugroženih kategorija stanovništva.
11. projekte resocijalizacije i sportske rekreacije,
12. i druge projekte i manifestacije koje provode udruženja od posebnog interesa.

**V.**

**(Potrebna dokumentacija)**

 Svi podnositelji prijava za dodjelu sredstava, a u vezi aktivnosti iz člana IV. obavezni su dostaviti sljedeću dokumentaciju:

1. Ispravno popunjen prijavni obrazac - broj 1 (obrazac u prilogu),
2. Uvjerenje o poreznoj registraciji - ID broj,
3. Izvod iz registra udruženja (ne stariji od tri mjeseca),
4. Potvrdu poslovne banke o vlasništvu i broju transakcijskog računa i da je isti aktivan (ne stariji od tri mjeseca),
5. Detaljno razrađen projekat aktivnosti za koji se aplicira sa jasno definisanim ciljem, opisom potreba, očekivanim rezultatima, ciljanom grupom i troškovima projekta na obrascu broj 2 (obrazac projektnog prijedloga u prilogu),
6. Uvjerenje o namjenskom utrošku sredstava dobivenih iz Budžeta Općine Breza za 2024. godinu. (Uvjerenje izdaje Služba za finansije, inspekcijske poslove i opću upravu Općine Breza),
7. Bilans stanja i bilans uspjeha za 2024. godinu.

Svi dokumenti koji se predaju moraju biti originali ili ovjerene fotokopije ne starije od tri mjeseca.

 Podnositelj može uz prijavu dostaviti više projektnih prijedloga a najviše 2 projekta mogu da dobiju podršku za finansiranje iz Budžeta Općine Breza, s tim da se za svaki prijedlog dostavlja posebno izrađen projekat.

**VI.**

**(Podnošenje izvještaja)**

 Korisnici čiji projekti budu izabrani i dobiju finansijsku podršku Općine Breza dužni su nakon implementacije projekta, a najkasnije do 31.12.2025. godine, podnijeti pismeni izvještaj o realizaciji projekta sa narativnim i finansijskim dijelom na propisanom obrascu broj 3, koji je sastavni dio ovog Javnog poziva (obrazac u prilogu).

 Korisnici koji su koristili sredstva iz Budžeta Općine Breza u prethodnim godinama, dužni su u svojim arhivama i blagajnama posjedovati i čuvati finansijske dokumente kojima se dokazuje utrošak sredstava, te su obavezni na zahtjev Općine Breza kao i drugih nadležnih organa, iste dostaviti na uvid.

**VII.**

**(Preuzimanje obrazaca i trajanje Javnog poziva)**

 Javni poziv kao i potrebni obrasci za prijavu mogu se preuzeti na službenoj web stranici Općine Breza [www.breza.gov.ba](http://www.breza.gov.ba).

 Javni poziv ostaje otvoren **30 dana,** od dana objavljivanja na Oglasnoj tabli Općine Breza i službenoj web stranici Općine Breza [www.breza.gov.ba](http://www.breza.gov.ba).

 Prijave na Javni poziv sa potrebnom dokumentacijom dostaviti direktno u Centar za pružanje usluga građanima u Općini Breza (šalter sala) ili putem pošte u zatvorenoj koverti sa naznakom za „Javni poziv za dodjelu sredstava za sufinansiranje projekata udruženja i fondacija od posebnog interesa za Općinu Breza iz Budžeta Općine Breza za 2025. godinu“ sa naznakom **„NE OTVARATI“** na adresu:

 **Općina Breza**

 **Bogumilska br. 1**

 **Centar za pružanje usluga građanima - šalter sala**

**NAPOMENA:**

Svi dokumenti koji se predaju moraju biti originalni ili ovjerene fotokopije ne starije od tri mjeseca.

Nepotpune, neblagovremene i neuredne prijave neće se uzimati u razmatranje.

Broj; 01/2-04-586/2025

Breza; 03.03.2025. godine

Dostavljeno:

1 x Radio Breza

1 x Oglasna ploča x 2 OPĆINSKI NAČELNIK

1 x web stranica Općine Breza M.P.

1 x a/a Vedad Jusić